
[bookmark: _GoBack]PRESCRIPCIONS TÈCNIQUES DEL CONTRACTE DE LICITACIÓ DINAMITZACIÓ CAN SALAMÓ


Clàusula 1.- Objecte

L’objecte del contracte són els serveis de dinamització, informació juvenil i atenció al públic de l’Espai Jove de Can Salamó.

L’objecte del contracte de serveis està compost de les prestacions i subprestacions següents:

a) Atenció al públic jove.
b) Dinamització de les persones joves.
c) Informació juvenil.
d) Acompanyament de les persones joves en el seu desenvolupament personal, social i emocional.


Clàusula 2. Normativa aplicable al servei.

- Llei 33/2010 de polítiques de joventut.

Els serveis i els equipaments juvenils són els instruments d’execució d’aquestes polítiques. Els equipaments són els espais físics de titularitat de les administracions públiques o entitats sense ànim de lucre on es presten els serveis juvenils. Als equipaments juvenils també s’hi acull i dinamitza les entitats juvenils i estan subjectes a la normativa específica sobre equipaments juvenils.


Clàusula 3. Finalitat i objectius del servei de dinamització Juvenil de l’Espai Jove Can Salamó

La finalitat del servei de dinamització Juvenil de Can Salamó és oferir serveis, projectes i
espais de relació per abordar les principals necessitats d’emancipació i autonomia de la
joventut, donant sortida a les seves inquietuds i necessitats. 

Els objectius de l’espai jove són:

· Ser un espai de referència pels adolescents i/o joves de Premià de Mar.
· Ser un espai de relació on aprendre compartint i respectant les diversitats de tot tipus.
· Fer dels adolescents i/o joves els protagonistes del seu procés educatiu i personal, i donar elements per a que siguin agents actius i crítics de les seves accions.
· Acompanyar als joves i/o adolescents en el seu desenvolupament personal, social i emocional.
· Donar resposta a demandes dels joves fent-los corresponsables en la implementació de les respostes.
· Informar i assessorar al jove en qualsevol àmbit: feina, educació, emancipació i la salut.
· Oferir alternatives d’oci, espais de relació, donar resposta a inquietuds, acollir iniciatives, etc., generant des de la dinamització juvenil un espai atractiu on els adolescents i joves participin des de diferents nivells i graus d’implicació.
· Incorporar la perspectiva intercultural tenint en compte els principis de: reconeixement de la diversitat, igualtat de drets i equitat, i interacció positiva/diàleg intercultural. 
· Treballar des d’una perspectiva de gènere, incorporada de forma transversal a tots els àmbits de la intervenció i la gestió. Tenint en compte una mirada interseccional, en tant que el gènere s’encreua amb altres eixos com l’origen, l’ètnia, l’edat, l’orientació sexual i la identitat de gènere, la diversitat funcional, la classe social, entre d’altres.


Clàusula 4. Destinataris del servei

Tot i que la Llei de Polítiques de Joventut defineix amb caràcter general els joves com a conjunt de persones d’entre 16 i 29 anys, també preveu poder ampliar aquests límits d’edat per a adaptar-los a la realitat social i als objectius a assolir. El desenvolupament del Servei de Dinamització Juvenil de Can Salamó estarà especialment adreçat a joves de 12 a 20 anys del municipi de Premià de Mar, tot i que no està exclòs a altres edats en funció de les necessitats del jovent.

A banda, els altres destinataris del servei amb els que caldrà establir connexions i espais més o menys directes són tots els agents que treballen amb joves: els serveis municipals com ocupació, habitatge, salut pública, serveis socials, ensenyament..., el servei de suport i acompanyament emocional. els educadors de carrer, entitats juvenils, etc., i tots aquells que puguin complementar la tasca de dinamització que es faci des de l’Espai Jove. 


Clàusula 5. Emplaçament de l’execució 

Principalment l’activitat es durà a terme a l’Espai Jove Can Salamó. Puntualment l’activitat es pot dur a terme en algun altre equipament o espai del municipi.


Clàusula 6. Calendari i horari del servei

L’horari d’obertura de l’espai jove és:

· De dilluns a divendres de 16.30 h a 20 h.

Durant l’estiu, el Nadal i per a la realització d’activitats extraordinàries el casal pot modificar el seu horari.

L’equipament estarà obert de gener a desembre, excepte el mes d’agost que estarà tancat.


Clàusula 7. Característiques del servei a prestar.

L’adjudicatari haurà de prestar el servei d’acord amb les característiques següents:

Es considera que les principals funcions de la persona coordinadora de l’espai són les següents:

· Atendre i dinamitzar la població juvenil.
· Atendre la diversitat de joves que facin ús de l’espai.
· Acompanyar els i les joves en el seu desenvolupament personal, social i emocional, en el seu procés educatiu, donant-los elements perquè siguin agents actius i crítics de les seves accions.
· Informar i assessorar al jove, amb coordinació amb la responsable de l’equipament, en qualsevol àmbit: feina, educació, emancipació i la salut.
· Potenciar la participació i la implicació dels i les joves i acollir les seves iniciatives oferint alternatives d’oci, espais de relació, resposta a inquietuds.
· Generar, des de la dinamització juvenil, un espai atractiu on els adolescents i joves participin des de diferents nivells i graus d’implicació.
· Dissenyar una programació trimestral d’activitats de dinamització juvenil i portar-la a terme, coordinadament amb la tècnica de joventut.
· Proposar accions i projectes encaminats a millorar el desenvolupament dels i les joves.
· Elaboració de memòries i informes.
· Coordinació amb la tècnica de Joventut.
· Assistir a reunions de coordinació amb altres agents implicats en el jovent.
· Participació en l’elaboració i implementació del PLJ municipal.
· Vetllar pel bon ús de l’equipament.
· Totes aquelles tasques que es considerin oportunes relacionades amb polítiques juvenils.

Es considera que les principals funcions de la persona dinamitzadora de l’espai són les següents:

· Atendre i dinamitzar la població juvenil.
· Atendre la diversitat de joves que facin ús de l’espai.
· Acompanyar els i les joves en el seu desenvolupament personal, social i emocional, en el seu procés educatiu, donant-los elements perquè siguin agents actius i crítics de les seves accions.
· Potenciar la participació i la implicació dels i les joves i acollir les seves iniciatives en relació a alternatives d’oci, espais de relació, resposta a inquietuds.
· Generar, des de la dinamització juvenil, un espai atractiu on els adolescents i joves participin des de diferents nivells i graus d’implicació.
· Participar en la programació trimestral d’activitats de dinamització juvenil i donar suport a la persona coordinadora en portar-la a terme.
· Vetllar pel bon ús de l’equipament.
· Totes aquelles tasques que es considerin oportunes relacionades amb l’espai.


Clàusula 8. Recursos humans

Com a mínim l’equip tècnic destinat a l’execució del contracte haurà de disposar del següent:

Coordinador/a de l’Espai Jove

1 coordinador/a amb una dedicació de 30 hores setmanals, que haurà de comptar amb la titulació mínima de Cicle Formatiu de Grau Superior d’Integració Social o similar, llicenciatura /grau en Educació Social / Treball Social / Psicologia o similar.

Segons el conveni col·lectiu del sector del lleure educatiu i sociocultural: Grup II. Coordinador/a de projectes pedagògics i de lleure.

L’horari de treball haurà de ser de dilluns a divendres de 16 h a 20 h i dos matins.

Dinamitzador/a 

1 animador/a amb una dedicació de 20 hores setmanals, que haurà de comptar  amb titulació mínima de Cicle Formatiu de Grau Superior d'Animador/a sociocultural, o de la família de serveis socioculturals o relacionada amb les ciències socials i educatives, o CFGS d’Integrador Social o altra formació equivalent del camp de l’acció social.

Segons el conveni col·lectiu del sector del lleure educatiu i sociocultural: Grup III. Animador/ora sociocultural.

L’horari de treball haurà de ser de dilluns a divendres de 16 h a 20 h.

Durant el primer any caldrà comptar, a més a més de les hores especificades al paràgraf anterior, que les dues persones hauran de rebre 10 hores de formació per a la preparació del servei i coneixement de l’entorn. Aquesta formació es realitzarà per part de la tècnica de joventut i la cap de joventut.

Si s’organitza alguna activitat en cap de setmana cal tenir disponibilitat per organitzar-la i cobrir-la dins les hores setmanals de cada professional.

En el cas que l’empresa hagi presentat un pla de formació del personal, a final d’any haurà de presentar un escrit amb l’execució del pla de formació.

El perfil i l’actitud dels professionals ha de ser:

· Persona empàtica que escolti i interpreti les inquietuds i necessitats dels i les joves, atenta a qualsevol acte, comentari o actitud que pugui oferir informació en aquest sentit.
· Ha de facilitar eines i recursos als joves a partir de les seves necessitats i inquietuds. Per fer-ho, els professionals es poden formar o poden tenir en compte les diferents guies publicades i els recursos que ofereix la Direcció General de Joventut o altres institucions.
· Ha de donar autonomia als joves, permetre noves opcions. Possibilitar i acompanyar en la realització de propostes. 
· Treballar i fomentar habilitats personals i socials com l’escolta, l’atenció, l’esforç o el treball en equip. Incloure el conflicte com a procés d’aprenentatge. 
· Transmetre els valors del projecte i la importància de l'autoorganització social i la coresponsabilitat. Fomentar la interrelació entre els diferents joves, grups i espais de participació creant encontres i activitats comunes. 
· Comunicar el projecte, difondre'l. 
· Generar vincle, tant en línia com presencialment, i ser un referent per als joves. 
· Tenir capacitat de treball en equip i coordinació amb la Regidoria.


Clàusula 9. Registre i dades dels participants

L’empresa adjudicatària establirà un sistema de registre d’assistència dels participants i facilitarà els llistats a la corporació.

Les dades personals dels assistents i participants que es puguin obtenir durant el desenvolupament de la prestació del servei, seran propietat de l’Ajuntament i aquest les tractarà d’acord amb les previsions legals.


Clàusula 10. Material, activitats i talleristes /col·laboradors

És possible que sigui necessària la figura de persones expertes en alguna temàtica sobretot si amb els joves es decideix organitzar algun taller, xerrada o activitat. L’empresa haurà de d’oferir un mínim de 6 tallers / xerrades / activitats per dur a terme a l’Espai Jove. 

A més a més, l’equipament disposarà d’un pressupost per desenvolupar activitats que s’hauran de coordinar amb la tècnica de joventut. 

La tipologia d’activitats i la seva programació sempre serà realitzada amb la participació dels joves i consensuada amb la tècnica de joventut.


Clàusula 11. Seguiment i avaluació

Caldrà una coordinació constant amb la tècnica de joventut. 

Es faran un mínim de tres reunions de plantejament (una abans de començar cada trimestre) per tal de fer seguiment del desenvolupament de l’activitat, fora de l’horari del servei.

A final de curs (entre els mesos de juny i juliol) es farà una reunió d’avaluació fora de l’horari del servei.

Caldrà presentar un mínim de dues memòries l’any: gener-juny i setembre-desembre.


Clàusula 12. Terminis d’execució

La durada del contracte serà d’1 any més possibles pròrrogues. En total 1 + 3 = 4 anualitats.
L’inici del contracte es preveu per l’1 de setembre de 2024.

